Mage til flabet kundeservice og mangel på forståelse skal man lede længe efter!Jeg var uheldigvis syg den dag, CL Seifert var ude på min skole for at måle op til huer, og da jeg ikke havde fået svar fra min corona-test, var det ikke muligt for mig at møde op. Jeg korresponderede derfor med mine klassekammerater om, hvordan det var foregået på skolen, og hvilke størrelser de hver i sær skulle have. De kunne fortælle mig, at de størrelser, de blev målt til med målebånd, ikke rigtig passede med de huer de efterfølgende kunne prøve - altså ville det være svært for mig at måle mig frem til min huestørrelse hjemmefra.  Jeg var herefter i kontakt med "Hueudvalgsformanden" på min skole, som kunne fortælle mig, at der ikke var noget der hed re-opmåling ved sygdom eller andet, ligesom man kan få taget sit skolefoto om. Jeg var derfor bekymret over, hvad jeg skulle gøre, og kontaktede derfor kundeservice per mail. Jeg beskrev situationen for dem, og skrev ydermere, at jeg er skuffet over, at der ingen mulighed var for, at få målt op en anden dag - da man jo kun bliver student én gang, og man derfor ønsker at have en hue, som passer (i tillæg hertil, er huen ikke ligefrem billig...). Sidst, spurgte jeg selvfølgelig ind til, hvad der kunne gøres i min situation og foreslog, om det var muligt, at jeg kunne besøge naboskolen til deres opmåling, såfremt jeg havde fået et svar på min test.Nå, der gik ikke længe før jeg fik et svar. Det mest FLABEDE og uforstående svar jeg længe har set. I mailen stod der, at for det første, var det ikke CL Seiferts skyld, at jeg var hjemsendt pga. Corona og for det andet, kunne de jo ikke bare smide alt hvad de havde i hænderne for at komme ud og måle op igen - bare for min skyld. Jeg var desværre lidt for hurtig til at svare på mailen, for da jeg var blevet fuldstændig paf over måden, hvorpå der blev svaret, svarede jeg sødt tilbage, at det var fedt at der blev svaret hurtigt, og at det ikke var min mening at udtrykke mig surt. Efterfølgende reflekterede jeg over situationen, og jo længere tid der gik, desto mere gik det op for mig, at det ikke kunne passe, at det var mig der skulle undskylde. Jeg ved ikke, om det blot er mig, der er af den opfattelse, at kunderne er hvem man lever af - men denne opfattelse deler CL Seifert i hvert fald IKKE ud fra dén mail.Noget tid efter ringede jeg til kundeservice for at fortælle om min oplevelse - og for at hjælpe virksomheden med at forbedre deres service, i og med, at jeg antog at det ville være kærkomment for en chef at vide, hvordan de medarbejdere, som er i kontakt med kunderne, opfører sig. Det lykkedes mig ikke at få fat i en leder eller chef for medarbejderne i kundeservice, men jeg forklarede situationen til en erfaren mand, som åbenbart havde været ansat hos virksomheden i mange år. Det var som om min mening ikke blev forstået, og manden tvivlede endda på min udlægning af historien. Et "Vi beklager meget din dårlige oplevelse" var der ikke noget af, og jeg fik at vide at HVIS hvad jeg sagde var rigtigt, skulle de nok gå videre med det internt - hvorefter jeg forventede en konklusion, eftersom det jo kun var HVIS jeg havde ret, at noget ville blive gjort.Det er nu snart to uger siden jeg talte med kundeservice, og jeg har intet hørt - altså fortsat ingen undskyldning fra medarbejderen bag mailen eller nogen form for erkendelse af, at det ikke var i orden.Jeg er klar over, at en fejl kan hænde - men i og med at et simpelt "Undskyld - det beklager vi meget" ikke er noget, CL Seifert kender til - er jeg MEGET utilfreds med den måde, hvorpå de åbenbart mener kunderne skal behandles. Én ting er, at der svares hurtigt (og jeg er klar over, at det ikke er alle medarbejderne, der har andel i min uheldige oplevelse), men en anden ting er, hvordan der svares. Efter min mening, retfærdiggør et hurtigt svar ikke et flabet svar.